વાંકાનેર, તા. ૧ર : ઓણસાલ ચોમાસુ શરૂ મોડુ થયું છે. રાજયના ઘાણા હિસ્સા અલ્પવૃષ્ટિ સભરના રહ્યા હોઇ, ચાલી રહેલો 'ભાદરવા માસ ભાદરવો ભરપુર' ઉકિત મુજબ જોવા મળે તેવી આશાઓ લોકોમાં હજુ પણ સેવાઇ રહી હોઇ, વિતેલા પાંચ વર્ષના ચોમાસાનો તાજો ભૂતકાળ જોઇએ તો પાછોતરા વરસેલા વરસાદ બાબતે સૌથી સારૂ વર્ષ ર૦૧૩નું સાબિત થયું હતું. ર૦૧૩માં ચોમાસાના હાલના સમય સુધી વરસાદી અછત-વરસાદી ખાદ્ય રહ્યાનું ચિત્ર ઉપસેલુ પણ સપ્ટેમ્બરના અંત ભાગે અર્થાત રપ સપ્ટેમ્બરની રાત્રીથી વરસાદ શરૂ થઇ તે ભારે વરસાદના સ્વરૂપમાં પલ્ટાઇ જઇ રાજકોટ અને આસપાસ તો અતિવૃષ્ટિ જેમ વરસ્યો હતો. આમ તો આ દિવસે રાજયભરમાં સાર્વત્રિક વરસાદનો માહોલ હતો.